**Ajer Innebandyklubb** er en norsk innebandyklubb fra Hamar. Klubben ble stiftet i august 1991 samme år som innebandyen ble en offisiell del av Norges Bandyforbund og samtidig som Norges Idrettsforbund vedtok å stille idrettsgrenen på lik linje med andre hallidretter. Ajer Innebandyklubb hadde i 2006 rundt 300 medlemmer fordelt på 7 alderstrinn og 13 lag. Navnet kommer av bydelen *Ajer* ved nordre del av Hamar, hvor også Hamar katedralskole og Ajer ungdomsskole holder til.

Klubbens A-lag for herrer spiller til daglig i 1. divisjon i Østlandsserien for herrer på nivå to på landsbasis etter å ha rykket opp fra 2. divisjon i 2005/06-sesongen. Fra 2012/2013-sesongen spiller a-laget i 2.divisjon, fordi laget trakk seg fra videre spill i 1.divisjon grunnet at flere spillere bestemte seg for å legge opp. Et års karantene gjør at laget ikke kan rykke opp til landets nest øverste nivå før sesongen 2013/2014. 2012/2013 sesongen endte med en andreplass, bak Brumunddal IBK. Sistnevnte rykket dermed opp til 1.divisjon.
Den hadde tidligere også et eget kvinnelag, men dette ble løsrevet fra Ajer IBK høsten 2007 under navnet *Hamar Embla Innebandyklubb* for å skape blest rundt sine egne lag.

Thomas Vermund er klubbens leder. Han har vært en engasjert ildsjel i Ajer IBK helt fra klubben så dagens lys. Vermund har hatt alle roller som det er mulig å ha i klubben. Som aktiv spiller konsentrerte han seg også om alt som skjedde ellers. Et sitat fra en lederskikkelse i Øreåsen IBK: «Da vi ankom hallen stod Vermund i døra å solgte billetter, i første periode scoret han to mål, før han i første pause var kioskvakt. I løpet av andreperiode putten han en ny ball i kassa. I andre og sistepause solgte han lodd og stod for trekningen. Da han senere i tredje periode ble skadet, og måtte forlate banen ble han ikke borte av den grunn. Da fungerte han som vantvakt og publikum.» Fortsatt er han en meget aktiv leder i klubben. Han er trener for flere av lagene i yngres avdeling, stiller opp som spiller hvis det trengs, styreleder, kasserer, sekretær m.m.

Av innebandytalenter oppfostret av Ajer, er Arya Dehnavi det beste eksemplet. Han har lenge blitt regnet som et av Norges største talenter, og har vært med på et par samlinger med landslaget. Han spiller nå for Brumunddal IBK, og har blant annet vært en periode i IK Akerselva. Hans kvaliteter som spiller er blant annet hurtighet, forutsigbarhet, overblikk og teknikk.

Ajer IBK har og har hatt flere kjente innebandyspillere i klubben, som for eksempel Ronny Tajet, Tomas Heggelund (nå Sveiva Innebandyklubb) og Terick Bel-Lafkih (Bærums Verk). I tillegg har klubben hatt flere tidligere pensjonerte ishockeyspillere fra Storhamar Dragons på a-laget, hvor den nåværende spilleren Christian A. Olasveengen er det beste eksempelet. Ajer IBK spiller til daglig i Hedmarkshallen etter flere år som bruker av Ajerhallen. Sistnevnte hall var i en så dårlig forfatning med hensyn til blant annet dusjanlegget at laget ble tvunget til å skifte hall under kamper. Ajer IBK har også sin egen supporterklubb med navn *Ajerbanden*, etter byens fotballstorebror Briskebybanden.

Tabellen
--------

Ajer spiller i 1. divisjon avdeling øst sesongen 2023/24.

| # | Lag | K | S | SSt | TSt | T | Mål | ± | P |
| --- | --- | --- | --- | --- | --- | --- | --- | --- | --- |
| 1 | Lyn | 20 | 14 | 1 | 1 | 4 | 115–84 | 31 | **45** |
| 2 | Ajer | 20 | 14 | 1 | 0 | 5 | 140–74 | 66 | **44** |
| 3 | St. Croix | 20 | 12 | 2 | 1 | 5 | 129–97 | 32 | **41** |
| 4 | Bækkelaget | 20 | 5 | 2 | 1 | 12 | 110–152 | −42 | **20** |
| 5 | Strømmen | 20 | 5 | 1 | 1 | 13 | 104–143 | −39 | **18** |
| 6 | Monolitten | 20 | 3 | 0 | 3 | 14 | 75–124 | −49 | **12** |
| Kilde  **·**  Rediger |

* Lyn kan ikke rykke opp, St. Croix har sagt nei til kvalifisering. Ajer må bli topp 2 for å delta i kvalifisering.

Sesong for sesong
-----------------

| Sesong | Divisjon | Plassering (poeng) | Poengkonge | Tilskuersnitt |
| --- | --- | --- | --- | --- |
| 1996/97 | 1. divisjon | 6. (13) |  |  |
| 1997/98 | 1. divisjon | 8. (9) |  |  |
| 1998/99 | 2. divisjon |  |  |  |
| 1999/00 | 1. divisjon | 2. (29) |  |  |
| 2000/01 | 1. divisjon | 5. (19) |  |  |
| 2001/02 | 1. divisjon | 5. (19) |  |  |
| 2002/03 | 1. divisjon | 9. (11) |  |  |
| 2003/04 | 2. divisjon |  |  |  |
| 2004/05 | 1. divisjon | 9. (11) |  |  |
| 2005/06 | 2. divisjon |  |  |  |
| 2006/07 | 1. divisjon | 9. (8) |  | 93 |
| 2007/08 | 1. divisjon | 8. (22) |  | 96 |
| 2008/09 | 1. divisjon | 7. (18) |  | 104 |
| 2009/10 | 1. divisjon | 7. (18) |  | 116 |
| 2010/11 | 1. divisjon | 4. (32) |  | 115 |
| 2011/12 | 1. divisjon | 7. (13) |  | 79 |
| 2012/13 | 2. divisjon |  |  |  |
| 2013/14 | 2. divisjon |  |  |  |
| 2014/15 | 1. divisjon | 5. (29) |  | 68 |
| 2015/16 | 1. divisjon | 7. (21) |  | 66 |
| 2016/17 | 1. divisjon | 6. (19) | Robin Jensen Sandlie (36) | 63 |
| 2017/18 | 1. divisjon | 4. (27) | Robin Jensen Sandlie (33) | 74 |
| 2018/19 | 1. divisjon | 6. (22) | Robin Jensen Sandlie (39) | 64 |
| 2019/20 | 1. divisjon | 6. (21) | Henrik Enersen (22) | 77 |
| 2020/21 | *Avlyst p.g.a. Koronapandemien* |
| 2021/22 | 1. divisjon | 4. (22) | Robin Jensen Sandlie (31) | 71 |
| 2022/23 | 1. divisjon | 3. (39) | Robin Jensen Sandlie (41) | 76 |
| 2023/24 | 1. divisjon | 2. (44) | Sebastian Lie (39) | 123 |
| 2024/25 | Eliteserien |  |  |  |

Referanser
----------

1. ↑  Innebandy.no – Utviklingen i norsk innebandy (Lest 14. juni 2008)
2. ↑  Hamar-Dagblad.no – En ny bande i byen[*død lenke*] (Publisert 22. september 2006, lest 14. juni 2008)
3. ↑  Hamar-Dagblad.no – Får egen innebandyklubb[*død lenke*] (Publisert 8. februar 2007, lest 14. juni 2008)
4. ↑  Sveiva Innebandyklubb.no – Ajer-duo gjenforenes (Lest 14. juni 2008)
5. ↑  Innebandy.no – Godkjente overganger 2007/2008 (Lest 14. juni 2008)
6. ↑  AjerIBK.com – Spillerprofiler (Lest 9. juni 2008)
7. ↑  Hedmark Fylkeskommune.org – Dusjanlegget i Ajerhallen repareres i uke åtte Arkivert 15. mai 2011 hos Wayback Machine. (Lest 14. juni 2008)

Eksterne lenker
---------------

* Offisielt nettsted Rediger på Wikidata

| * v
* d
* r
Idrett i Hamar |
| --- |
| Fleridrettslag | Hamar Idrettslag (fotball, bandy) • Hamar Skiklubb • Hamarkameratene • Ridabu Idrettslag • Storhamar Idrettslag (fotball, håndball, ishockey, kunstløp) | Hamars kommunevåpen |
| Særidrettslag | Ajer Innebandyklubb • Briskebyen Bowlingklubb • Fotballaget Fart • Hamar Judoklubb • Hamar Ruins • Hamar Skateklubb • Hamar Taekwondoklubb • Hamar Volleyballklubb • Hwa Rang Hamar • MBK Domkirkeodden • NMK Hamar • Vang Fotballag • Vang Skiløperforening |
| Idrettsanlegg | Ankerskogen svømmehall • Black River Park • Boligpartner Arena • Briskeby gressbane • Børstad idrettspark • Børstad kunstgress • (Hamar stadion) • Lierberget hoppsenter • Hamar OL-Amfi • Prestrudbana • Prestrudhallen • Storhamar Ishall • Vang gras • Vikingskipet |


| * v
* d
* r
1. divisjon innebandy for menn, Region Østlandet, 2023/24 |
| --- |
|  | 
* Ajer
* Bækkelaget
* Lyn
* Monolitten
* St. Croix
* Strømmen

 | Norges flagg |